CELEX: 32014R0504
Language: mt
Date: 2014-05-15 00:00:00
Title: Regolament ta' Implimentazzjoni tal-Kummissjoni (UE) Nru 504/2014 tal- 15 ta' Mejju 2014 li jemenda r-Regolament ta' Implimentazzjoni (UE) Nru 540/2011 fir-rigward tal-kundizzjonijiet ta' approvazzjoni tas-sustanza attiva żjut tal-pjanti/żejt taċ-ċitronella  Test b'rilevanza għaż-ŻEE

16.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 145/28
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 504/2014
   tal-15 ta' Mejju 2014
   li jemenda r-Regolament ta' Implimentazzjoni (UE) Nru 540/2011 fir-rigward tal-kundizzjonijiet ta' approvazzjoni tas-sustanza attiva żjut tal-pjanti/żejt taċ-ċitronella
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) u l-Artikolu 78(2) tiegħu,
   Billi:
   
               (1)
            
            
               Is-sustanza attiva żjut tal-pjanti/żejt taċ-ċitronella kienet inkluża fl-Anness I tad-Direttiva tal-Kunsill 91/414/KEE (2) bid-Direttiva tal-Kummissjoni 2008/127/KE (3) f'konformità mal-proċedura stipulata fl-Artikolu 24b tar-Regolament tal-Kummissjoni (KE) Nru 2229/2004 (4). Mindu d-Direttiva Nru 91/414/KEE nbidlet bir-Regolament (KE) Nru 1107/2009, din is-sustanza titqies li ġiet approvata skont dak ir-Regolament u hija elenkata fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (5).
            
         
               (2)
            
            
               F'konformità mal-Artikolu 25a tar-Regolament (KE) Nru 2229/2004, l-Awtorità Ewropea dwar is-Sigurtà fl-Ikel, minn hawn 'il quddiem imsejħa “l-Awtorità”, ippreżentat lill-Kummissjoni l-opinjoni tagħha dwar l-abbozz tar-rapport ta' reviżjoni għaż-żjut tal-pjanti/iż-żejt taċ-ċitronella (6) fis-16 ta' Diċembru 2011. L-Awtorità wasslet l-opinjoni tagħha lin-notifikatur dwar iż-żjut tal-pjanti/iż-żejt taċ-ċitronella. Il-Kummissjoni stiednet lin-notifikatur iressaq il-kummenti tiegħu dwar l-abbozz tar-rapport ta' reviżjoni dwar iż-żjut tal-pjanti/iż-żejt taċ-ċitronella. L-abbozz tar-rapport ta' reviżjoni flimkien mal-opinjoni tal-Awtorità ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u l-abbozz tar-rapport ta' reviżjoni ġie ffinalizzat fit-3 ta' Ottubru 2013 fil-format tar-rapport ta' reviżjoni tal-Kummissjoni għaż-żjut tal-pjanti/iż-żejt taċ-ċitronella.
            
         
               (3)
            
            
               Huwa kkonfermat li s-sustanza attiva żjut tal-pjanti/żejt taċ-ċitronella għandha titqies bħala approvata skont ir-Regolament (KE) Nru 1107/2009.
            
         
               (4)
            
            
               Skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, kif ukoll fid-dawl tal-għarfien xjentifiku u tekniku attwali, huwa meħtieġ li l-kundizzjonijiet għall-approvazzjoni jiġu emendati. B'mod partikolari, jixraq li tintalab aktar informazzjoni ta' konferma.
            
         
               (5)
            
            
               L-Anness tar-Regolament ta' Implimentazzjoni (UE) Nru 540/2011 għandu għalhekk jiġi emendat skont dan.
            
         
               (6)
            
            
               L-Istati Membri għandhom jingħataw iż-żmien biex jemendaw jew jirtiraw l-awtorizzazzjonijiet ta' prodotti għall-protezzjoni tal-pjanti li fihom iż-żjut tal-pjanti/iż-żejt taċ-ċitronella.
            
         
               (7)
            
            
               Għall-prodotti għall-protezzjoni tal-pjanti li fihom iż-żjut tal-pjanti/iż-żejt taċ-ċitronella, fejn l-Istati Membri jagħtu xi perjodu ta' grazzja skont l-Artikolu 46 tar-Regolament (KE) Nru 1107/2009, dan il-perjodu għandu jiskadi sa mhux aktar tard minn tmintax-il xahar wara d-data tad-dħul fis-seħħ ta' dan ir-Regolament.
            
         
               (8)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Emenda għar-Regolament ta' Implimentazzjoni (UE) Nru 540/2011
   Il-Parti A tal-Anness tar-Regolament ta' Implimentazzjoni (UE) Nru 540/2011 hija emendata skont l-Anness ta' dan ir-Regolament.
   Artikolu 2
   Miżuri tranżitorji
   F'konformità mar-Regolament (KE) Nru 1107/2009 u meta meħtieġ, l-Istati Membri għandhom jemendaw jew jirtiraw awtorizzazzjonijiet eżistenti għall-prodotti għall-protezzjoni tal-pjanti li fihom iż-żjut tal-pjanti/iż-żejt taċ-ċitronella bħala sustanza attiva sal-5 ta' Diċembru 2014.
   Artikolu 3
   Il-perjodu ta' grazzja
   Kwalunkwe perjodu ta' grazzja mogħti mill-Istati Membri b'konformità mal-Artikolu 46 tar-Regolament (KE) Nru 1107/2009 għandu jkun qasir kemm jista' jkun u għandu jiskadi mhux aktar tard mill-5 ta' Diċembru 2015.
   Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Mejju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 309, 24.11.2009, p. 1.
   
      (2)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
   
      (3)  Id-Direttiva tal-Kummissjoni 2008/127/KE tat-18 ta' Diċembru 2008 li temenda d-Direttiva tal-Kunsill 91/414/KEE għall-inklużjoni ta' bosta sustanzi attivi (ĠU L 344, 20.12.2008, p. 89).
   
      (4)  Ir-Regolament tal-Kummissjoni (KE) Nru 2229/2004 tat-3 ta' Diċembru 2004 li jistabbilixxi aktar regoli fid-dettall għall-implimentazzjoni tar-raba' stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE (ĠU L 379, 24.12.2004, p. 13).
   
      (5)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
   
      (6)  Il-konklużjoni dwar l-evalwazzjoni bejn il-pari tal-valutazzjoni tar-riskju bħala pestiċida tas-sustanza attiva żjut tal-pjanti/żejt taċ-ċitronella. EFSA Journal 2012; 10(2):2518. [42 pp.]. doi:10.2903/j.efsa.2012.2518 Disponibbli onlajn: www.efsa.europa.eu/efsajournal.
   
      ANNESS
      Fil-Parti A tal-Anness tar-Regolament ta' Implimentazzjoni (UE) Nru 540/2011, ir-ringiela 240 dwar is-sustanza attiva żjut tal-pjanti/żejt taċ-ċitronella tinbidel b'dan li ġej:
      
         
                     Numru
                  
                  
                     Isem Komuni,
                     Numri ta' Identifikazzjoni
                  
                  
                     Isem tal-IUPAC
                  
                  
                     Purità
                  
                  
                     Data tal-approvazzjoni:
                  
                  
                     Skadenza tal-approvazzjoni
                  
                  
                     Dispożizzjonijiet speċifiċi
                  
               
                     “240
                  
                  
                     Żjut tal-pjanti/żejt taċ-ċitronella
                     Nru tas-CAS: 8000-29-1
                     Nru CIPAC 905
                  
                  
                     Iż-Żejt taċ-Ċitronella hija taħlita kumplessa ta' sustanzi kimiċi.
                     Il-komponenti ewlenin huma:
                     
                                  
                              
                              
                                 Ċitronellal (3,7-dimetil-6-ottenal).
                              
                           
                                  
                              
                              
                                 Ġeranjol ((E)-3,7-dimetil-2,6-ottadien-1-ol).
                              
                           
                                  
                              
                              
                                 Ċitronellol (3,7-dimetil-6-ottan-2-ol).
                              
                           
                                  
                              
                              
                                 Aċetat tal-ġeranil (aċetat tat-3,7-dimetil-6-otten-1il).
                              
                           
                  
                     Il-kwantità totali tal-impuritajiet li ġejjin ma għandhiex taqbeż 0,1 % tal-materja teknika: metil ewġenol u metil-isoewġenol
                  
                  
                     fl-1 ta' Settembru 2009.
                  
                  
                     fil-31 ta' Awwissu 2019.
                  
                  
                     PARTI A
                     L-użu bħala erbiċida biss jista' jkun awtorizzat.
                     PARTI B
                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta' reviżjoni dwar iż-żejt taċ-ċitronella (SANCO/2621/2008), u b'mod partikolari l-Appendiċijiet I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa tal-Annimali, għandhom jiġu meqjusa.
                     Il-kundizzjonijiet għall-użu għandhom jinkludu, fejn xieraq, miżuri għall-mitigazzjoni tar-riskju.
                     F'din il-valutazzjoni ġenerali, l-Istati Membri għandhom jagħtu attenzjoni partikolari:
                     
                                 —
                              
                              
                                 lill-protezzjoni ta' operaturi, ħaddiema, persuni fil-qrib u residenti, filwaqt li jiġi żgurat li l-kundizzjonijiet ta' użu jinkludu l-applikazzjoni ta' tagħmir ta' protezzjoni personali adegwat, fejn xieraq;
                              
                           
                                 —
                              
                              
                                 lill-protezzjoni tal-ilma ta' taħt l-art, meta s-sustanza attiva tiġi applikata f'reġjuni b'kundizzjonijiet vulnerabbli tal-ħamrija;
                              
                           
                                 —
                              
                              
                                 lir-riskju għall-organiżmi li mhumiex fil-mira.
                              
                           In-notifikatur għandu jressaq informazzjoni ta' konferma dwar:
                     
                                 (a)
                              
                              
                                 l-ispeċifikazzjoni teknika;
                              
                           
                                 (b)
                              
                              
                                 id-dejta li tqabbel is-sitwazzjonijiet ta' esponiment fl-ambjent naturali taż-żjut tal-pjanti/taż-żejt taċ-ċitronella u tal-metil ewġenol u l-metil isoewġenol b'rabta mal-esponiment mill-użu ta' żjut tal-pjanti/żejt taċ-ċitronella bħala prodott għall-protezzjoni tal-pjanti. Din id-dejta għandha tkopri l-esponiment uman kif ukoll l-esponiment ta' organiżmi mhux fil-mira;
                              
                           
                                 (c)
                              
                              
                                 il-valutazzjoni tal-esponiment tal-ilma ta' taħt l-art mill-metaboliti potenzjali taż-żjut tal-pjanti/żejt taċ-ċitronella, b'mod partikolari għall-metil ewġenol u l-metil isoewġenol.
                              
                           In-notifikatur għandu jissottometti din l-informazzjoni lill-Kummissjoni, lill-Istati Membri u lill-Awtorità sat-30 ta' April 2016.”